|  |  |
| --- | --- |
|  |  |
|  |
|  |
|  |
|  |
|  |

1. Laki puolustusvoimista (551/2007)
2. Laki oikeudenkäynnistä hallintoasioissa (808/2019)
3. Hallintolaki (434/2003)
4. PVHSMK - PEOIKOS 105 HL1055/4.12.2015 (Toiminta Puolustusvoimien tilapäiseen käyttöön otetuilla kiinteistöillä)

|  |  |  |
| --- | --- | --- |
| KIINTEISTÖJEN TILAPÄINEN KÄYTTÄMINEN SEKÄ LIIKKUMISEN RAJOITTAMINEN PUOLUSTUSVOIMIEN TOIMINNASSA PIRKKALASSA JA LEMPÄÄLÄSSÄ 21. - 30.11.2022 VÄLISENÄ AIKANA. | | |
|  |  |

Satakunnan lennosto perustaa tilapäisen harjoitusalueen. Harjoitusalue ulottuu päätöksen liitteessä 1 määritetyille alueille Pirkkalassa ja Lempäälässä. Harjoituksen ajankohta on 21.–30.11.2022.

Puolustusvoimilla on lain puolustusvoimista (551/2007) 14 §:n perusteella oikeus tilapäisesti käyttää muita kuin pysyvässä käytössään olevia kiinteistöjä, jos se on sotilaallisen harjoitustoiminnan kannalta välttämätöntä. Puolustusvoimat ei kuitenkaan saa aiheuttaa tarpeetonta haittaa tai vahinkoa omaisuudelle.

Koska puolustusvoimat tarvitsee samalla kertaa käyttöönsä laajan alueen, jolla on huomattava määrä kiinteistöjä tai kiinteistöillä on huomattava määrä omistajia tai haltijoita, puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja voi päättää kiinteistöjen käyttämisestä.

***Päätös***

Puolustusvoimat ottaa tilapäisesti käyttöönsä liitteessä 1 esitetyt alueet ajalle 21.–30.11.2022

Puolustusvoimilla ei ole kuitenkaan oikeutta käyttää alueilla olevia asuinrakennuksia, niihin liittyviä piha- ja puutarha-alueita, korjaamattomia viljelysmaita eikä maa- ja metsätaloudellisia koekenttiä.

***Päätöksen perustelut***

Satakunnan lennoston järjestämä JPH 2/22 harjoitus ei ole toteutettavissa sen laadun perusteella pelkästään puolustusvoimien pysyvässä käytössä olevilla alueilla. Poikkeusolojen joukkojen harjoittaminen edellyttää ajoittain laajojen alueiden käyttöä myös muualla Pirkanmaan alueella. Näin kyetään harjoittamaan joukkojen taktisesti oikeita käyttöperiaatteita. Tällä perusteella puolustusvoimilla on välttämätön tarve käyttää tilapäisesti sotilaalliseen harjoitustoimintaan muita kuin pysyvässä käytössään olevia kiinteistöjä.

***Päätöksen tiedoksianto***

Tämä päätös annetaan tiedoksi hallintolain (434/2003) mukaisena yleistiedoksiantona [www.puolustusvoimat.fi/kuulutukset](http://www.puolustusvoimat.fi/kuulutukset) (liite 2).

Yleistiedoksiantoa voidaan käyttää, koska harjoituskäyttöön otettavalla alueella kiinteistön omistaa tai sitä hallitsee yli kolmekymmentä henkilöä, joiden tarkka lukumäärä ja yhteystiedot eivät ole puolustusvoimien tiedossa.

***Muutoksenhaku***

Tähän päätökseen saa vaatia muutosta oikaisuvaatimuksella Satakunnan lennostolle siten kuin hallintolaissa säädetään. Oikaisuvaatimukseen annettuun päätökseen saa hakea muutosta valittamalla hallinto-oikeuteen siten kuin Laki oikeudenkäynnistä hallintoasioissa (808/2019) säädetään. Kiinteistön käyttöä koskevaa päätöstä voidaan noudattaa muutoksenhausta huolimatta, jollei hallinto-oikeus kiellä täytäntöönpanoa.

Oikaisuvaatimusohje on liitteenä 3.

# Päätös liikkumista koskevasta rajoituksesta harjoitusalueilla

Lain puolustusvoimista 15 §:n mukaisesti Satakunnan lennosto rajoittaa asiattomilta liitteessä 1 määritetyillä puolustusvoimien harjoituskäytössä olevilla alueilla liikkumisen 21. - 30.11.2022, koska sotilaalliset syyt ja ulkopuolisten suojaaminen sitä edellyttävät. Alueita käytetään materiaalin säilytykseen ja joukkojen ryhmitykseen. Niillä tapahtuva toiminta voi aiheuttaa vaaraa ulkopuolisille.

**Harjoitusalueilla liikkuminen edellyttää erikseen myönnettyä lupaa.**

Satakunnan lennosto myöntää tarvittaessa oleskelu- ja vierailuluvan harjoitusalueille, jos hakijalla on työtehtävistä, asumisesta tai vastaavasta syystä johtuva perusteltu tarve liikkua harjoitusalueilla. Lupaa ei myönnetä, jos on syytä epäillä hakijan vaarantavan puolustusvoimien toimintaa tai alueella olevien turvallisuutta. Luvassa voidaan antaa määräyksiä alueella liikkumisesta, liikkumisajasta ja -paikasta sekä alueella kuvaamisesta ja muusta tallentamisesta. Jos luvanhaltija rikkoo lupamääräyksiä, se voidaan peruuttaa.

Vapaamuotoiset lupahakemukset perusteluineen voi lähettää paperisena tai sähköpostitse kohdan 3 yhteystietojen mukaisesti.

Jos lupahakemusta ei hyväksytä, annetaan siitä hallinnollinen päätös, johon voi hakea muutosta siten kuin hallintolaissa säädetään. Muutoksenhakuohjeet liitetään päätökseen.

# Korvaus kiinteistön käyttämisestä aiheutuneesta vahingosta

Kiinteistön käyttämisestä aiheutuneesta vahingosta suoritetaan kiinteistön omistajalle tai haltijalle käyvän hinnan mukainen korvaus.

Vahingon ilmetessä harjoituksen aikana pyydetään ottamaan yhteyttä alla olevassa kohdassa 3 (Yhteystiedot) mainittuun henkilöön vahingon laadun ja määrän toteamiseksi. Harjoituksen jälkeen todettujen vahinkojen osalta pyydetään ottamaan yhteyttä Satakunnan lennostoon.

Lähtökohtana on se, että aiheutuneen vahingon korvaamisesta pyritään aina ensisijaisesti sopimaan maanomistajan tai -haltijan kanssa. Jos korvauksesta ei päästä sopimukseen, ratkaistaan asia hallinnollisella päätöksellä, johon voi hakea muutosta siten kuin hallintolaissa säädetään. Muutoksenhakuohjeet liitetään päätökseen.

# Yhteystiedot

Harjoitukseen ja/tai harjoitusalueeseen liittyvät kyselyt:

* Everstiluutnantti Petri Landkammer 0299 800, [kirjaamo.satlsto@mil.fi](mailto:kirjaamo.satlsto@mil.fi)
* Majuri Pekka Huttunen 0299 800, [kirjaamo.satlsto@mil.fi](mailto:kirjaamo.satlsto@mil.fi)

Kiinteistön käyttämisestä aiheutuneet vahingot:

* Majuri Pekka Huttunen 0299 800 [kirjaamo.satlsto@mil.fi](mailto:kirjaamo.satlsto@mil.fi)

Postiosoite: Satakunnan Lennosto, PL 1000, 33961 PIRKKALA

Sähköposti: [kirjaamo.satlsto@mil.fi](mailto:kirjaamo.satlsto@mil.fi)

Harjoitusalueen kulkulupiin liittyvät kyselyt:

[vierailuanomukset.satlsto@mil.fi](mailto:vierailuanomukset.satlsto@mil.fi)

Vapaamuotoisten kulkulupahakemusten lähettäminen perusteluineen:

Postiosoite: Satakunnan Lennosto, PL 1000, 33961 PIRKKALA

Sähköposti: kirjaamo.satlsto@mil.fi

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Lennoston komentaja | | | Eversti | Mika Kulkas | |  | | |  | | | Operaatiopäällikkö | | | Everstiluutnantti | Petri Landkammer | |  | | |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |  |

|  |  |
| --- | --- |
| JAKELU | Pirkkalan kunta  Lempäälän kunta  Tiina Koivisto, Satakunnan lennosto Esikunta  SATLSTO SYKS  SATLSTO kirjaajat  Antti Kortelainen, Satakunnan lennosto Esikunta  Markus Kallio, Satakunnan lennosto Esikunta |

|  |  |
| --- | --- |
| TIEDOKSI | Sisä-Suomen poliisilaitos  FINAVIA OYJ Tampere-Pirkkala lentoasema  PSPR PIRKMALTSTO  PVLOGLE LOGOS kvterm postin käsittelijät  Rami Hirvelä, Satakunnan lennosto Esikunta |